Orientering om branden i Have nr. 16

Ved brandslukningen i have nr. 16, blev der konstateret asbest og derfor blev Miljøafdelingen i Næstved Kommune informeret om dette. Derefter har Kommunen pålagt haveforeningen, at der foretages korrekt oprydning og rengøring af de berørte haver, som er 15, 16 & 17. Efter den nye lovgivning der trådte i kræft pr. 1. januar 2025 er det kun autoriserede virksomheder, der må nedrive asbest.

BELFOR søger for dette og har d.d. bekræftede at ***den korrekte[[1]](#footnote-1)*** tidslinje er følgende:

*Uge 13*

* Mandag og tirsdag (24+25) bliver der trukket el fra toiletbygningen, som skal bruges til deres miljøvogn.
* Fredag (27), bliver miljøvogn samt container sæt og der bliver etableret afspærring med hegn fra have 14 til 18.

De forventer at arbejdet max vil vare i 2 uger, så fredag den 4. april bør de være færdige og have fjernet materialer samt afspærringen.

De haver som ligger inde for afspærringen, vil desværre ikke kunne få adgang til deres have i denne periode, ligeledes som kørsel ikke vil være muligt.

***Økonomien***

Næstved Kommune har pålagt foreningen denne udbedring, da det er foreningen Næstved Kommune har en aftale med – og derfor hæfter foreningen for oprydningen & rengøring af Kommunens grund.

Vi skal som forening derefter, forsøge at forfølge krav mod havelejer, som har påført denne udgift til foreningen.

Som det lyder er dette ikke en billig omkostning og vi vil kunne se frem til en regning på kr. 145.899 eks. moms + udgifter til affaldshåndtering samt strøm, som bliver faktureret billigst på regning.

Dette er nok en udgift, som ingen af os ønsker at stå med, og derfor vil vi også opfordre jer til at få tjekket jeres fritidshus forsikring og i værste fald, har i ikke sådan en, anbefaler vi jer på det kraftigste at få tegnet en. På den måde er i sikret, at skulle der sker skader på jeres hus, er der forsikring som går ind og dækker udgifter til udbedringerne.

Foreningen har i dag kun forsikringer på toiletbygningen samt bestyrelses- og direktionsansvarsforsikring.

Efter denne sag, er vi i dialog med Alm. Brand for at hører, om mulighederne for at tegne en fælles forsikring for alle havelejer.

Med venlig hilsen

Bestyrelsen

1. Ændringer kan ske uden varsling fra BELFOR [↑](#footnote-ref-1)